CELEX: 62018TA0565
Language: el
Date: 2020-09-09 00:00:00
Title: Υπόθεση T-565/18: Απόφαση του Γενικού Δικαστηρίου της 9ης Σεπτεμβρίου 2020 — P. Krücken Organic κατά Επιτροπής [Θεσμικό δίκαιο – Αγωγή αποζημιώσεως – Προϋποθέσεις στοιχειοθετήσεως εξωσυμβατικής ευθύνης της Ένωσης – Όροι εισαγωγής βιολογικών προϊόντων από τρίτες χώρες – Ιδιωτικός οργανισμός ελέγχου – Έννοια της δέουσας εποπτείας στο άρθρο 33, παράγραφος 3, του κανονισμού (ΕΚ) αριθ. 834/2007 – Κανονισμός (ΕΚ) αριθ. 1235/2008 – Καταλογισμός συμπεριφοράς]

16.11.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 390/28
            
         
      Απόφαση του Γενικού Δικαστηρίου της 9ης Σεπτεμβρίου 2020 — P. Krücken Organic κατά Επιτροπής
      (Υπόθεση T-565/18) (1)
      
      (Θεσμικό δίκαιο - Αγωγή αποζημιώσεως - Προϋποθέσεις στοιχειοθετήσεως εξωσυμβατικής ευθύνης της Ένωσης - Όροι εισαγωγής βιολογικών προϊόντων από τρίτες χώρες - Ιδιωτικός οργανισμός ελέγχου - Έννοια της δέουσας εποπτείας στο άρθρο 33, παράγραφος 3, του κανονισμού (ΕΚ) αριθ. 834/2007 - Κανονισμός (ΕΚ) αριθ. 1235/2008 - Καταλογισμός συμπεριφοράς)
      (2020/C 390/39)
      Γλώσσα διαδικασίας: η γερμανική
      
         Διάδικοι
      
      
         Ενάγουσα: P. Krücken Organic GmbH (Mannheim, Γερμανία) (εκπρόσωποι: H. Schmidt, δικηγόρος)
      
         Εναγομένη: Ευρωπαϊκή Επιτροπή (εκπρόσωποι: B. Eggers, B. Hofstötter και A. Dawes)
      
         Αντικείμενο
      
      Αγωγή δυνάμει του άρθρου 268 ΣΛΕΕ με αίτημα την αποκατάσταση της ζημίας την οποία υποστηρίζει ότι υπέστη η ενάγουσα κατόπιν, αφενός, της προβαλλόμενης παραβάσεως από την Επιτροπή των υποχρεώσεων που υπέχει από το άρθρο 33, παράγραφος 3, του κανονισμού (ΕΚ) αριθ. 834/2007 του Συμβουλίου, της 28ης Ιουνίου 2007, για τη βιολογική παραγωγή και την επισήμανση των βιολογικών προϊόντων και την κατάργηση του κανονισμού (ΕΟΚ) αριθ. 2092/91 (ΕΕ 2007, L 189, σ. 1), και, αφετέρου, ορισμένων συμπεριφορών της Ecocert SA που φέρονται ως καταλογιστέες στην Επιτροπή.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την αγωγή.
               
            
                  2)
               
               
                  Καταδικάζει την P. Krücken Organic GmbH στα δικαστικά έξοδα.
               
            
         (1)  EE C 427 της 26.11.2018.